ทักษิณ แจ่มผล

ทักษิณ แจ่มผล (10 กันยายน พ.ศ. 2467–22 กันยายน พ.ศ. 2530) เป็นอดีตนักแสดง ผู้กำกับภาพยนตร์ และผู้อำนวยการสร้างภาพยนตร์ชาวไทย โดยเขาสามารถแสดงได้ทั้งบทดี บทร้าย บทตลก และบทชีวิต

 ประวัติ 
ทักษิณ แจ่มผล เกิดเมื่อวันที่ 21 กันยายน พ.ศ. 2467 อย่างไรก็ตาม บางแหล่งข้อมูลระบุว่าเกิดเมื่อวันที่ 10 กันยายน พ.ศ. 2467 สำหรับสถานที่เกิดยังไม่ปรากฏข้อมูลที่แน่ชัด โดยมีการระบุแตกต่างกันว่าเกิดที่อำเภอกันตัง จังหวัดตรัง รวมถึงจังหวัดชุมพร และจังหวัดภูเก็ต เข้ามาอาศัยอยู่ในกรุงเทพมหานครตั้งแต่วัยเด็ก ทำให้ไม่สามารถพูดภาษาใต้ได้

ด้านการศึกษา สำเร็จการศึกษาระดับประถมศึกษาจากโรงเรียนเซนต์คาเบรียล และสำเร็จการศึกษาระดับมัธยมศึกษาตอนปลายจากโรงเรียนอำนวยศิลป์ ธนบุรี

ต่อมาเข้ารับราชการเป็นทหารอากาศ โดยเป็นศิษย์การบิน แต่ไม่สำเร็จการศึกษา ภายหลังเจ้าตัวเปิดเผยว่าเกิดอาการใจสั่นทุกครั้งที่ต้องขึ้นบิน จึงสอบไม่ผ่าน ต่อมาจึงย้ายไปประจำการในแผนกถ่ายภาพของกองทัพอากาศ และภายหลังย้ายไปประจำกองดุริยางค์ทหารอากาศ ได้รับยศเป็นจ่าสิบเอก ก่อนจะลาออกจากราชการทหาร

 อาชีพ 
ทักษิณเริ่มต้นเส้นทางในวงการบันเทิงหลังจากลาออกจากราชการ โดยเข้าสู่วงการละครเวที ละครเวทีเรื่องแรกที่แสดงคือ พันท้ายนรสิงห์ (พ.ศ. 2488) จัดแสดงที่ศาลาเฉลิมกรุง กำกับการแสดงโดยครูเนรมิต มีสุรสิทธิ์ สัตยวงษ์ แสดงเป็นพระเอก และวันดี พุกชาญค้า แสดงเป็นนางเอก ส่วนทักษิณรับบทเป็นตัวร้ายลักษณะยียวน ซึ่งได้รับความพอใจจากครูเนรมิต

ต่อมาครูเนรมิตได้ขอให้ครูสงบ สวนศิริ หรือที่รู้จักในนาม สันตสิริ นักเขียนชื่อดัง เขียนบทละครเรื่อง เจ็งกิสข่าน ซึ่งเป็นเรื่องราวของยอดนักรบผู้เปี่ยมด้วยความเหี้ยมโหด กักขฬะ และทารุณ เพื่อให้ทักษิณแสดงโดยเฉพาะ โดยเป็นบทบาทที่มีลักษณะเป็นทั้งพระเอกและผู้ร้ายในตัว
หลังจากเป็นที่รู้จักแล้ว ทักษิณมีผลงานละครเวทีอย่างต่อเนื่อง อาทิ กากี, อภัยทศพเนจร, เจดีย์หัก, เตียวเสี้ยน (แสดงคู่กับสุพรรณ บูรณะพิมพ์) และเรื่องที่สร้างชื่อเสียงให้มากที่สุดคือ ทหารเสือสุรศักดิ์ โดยมักได้รับบทบาทตัวร้ายในลักษณะยียวน ซึ่งเป็นที่จดจำของผู้ชม

เมื่อละครเวทีเริ่มเสื่อมความนิยมลง ทักษิณจึงหันเข้าสู่วงการภาพยนตร์ โดยมีผลงานภาพยนตร์เรื่องแรกคือ เสือสำอาง นำแสดงโดยสมควร กระจ่างศาตร์ และสมพร ยิ่งวัฒนา ต่อมาได้รับบทพระเอกในภาพยนตร์หลายเรื่อง อาทิ เสือน้อย (พ.ศ. 2495), กฤษฎาอภินิหาร, จันทโครพ (พ.ศ. 2496) ซึ่งรับบทเป็นโจรป่า โดยมีสมควร กระจ่างศาสตร์ แสดงเป็นจันทโครพ และสวลี ผกาพันธุ์ แสดงเป็นนางโมรา รวมถึง น้ำตาชาย (พ.ศ. 2497) แสดงคู่กับสวลี ผกาพันธุ์ และ ดงตาล (พ.ศ. 2498) ทั้งนี้ ค่าตัวในการแสดงบทพระเอกในช่วงเวลาดังกล่าวอยู่ที่ประมาณ 6,000 บาทต่อเรื่อง

ทักษิณได้รับรางวัลตุ๊กตาทอง สาขานักแสดงนำชายยอดเยี่ยม จากภาพยนตร์เรื่อง แผ่นดินของใคร เมื่อปี พ.ศ. 2502 ต่อมาเมื่อมีชื่อเสียงมากขึ้น ได้หันมาสร้างภาพยนตร์และกำกับการแสดงด้วยตนเองในบางเรื่อง อาทิ เหยี่ยวทะเล (พ.ศ. 2500), เมืองเถื่อน (พ.ศ. 2501), ลั่นทมสะอื้น (พ.ศ. 2504) และ จ้าวแผ่นดิน (พ.ศ. 2511) ซึ่งนำแสดงโดยสมบัติ เมทะนี และเนาวรัตน์ วัชรา อย่างไรก็ตาม ภาพยนตร์ที่สร้างส่วนใหญ่ไม่ประสบความสำเร็จทางรายได้ ส่งผลให้ประสบปัญหาทางการเงินและมีภาระหนี้สินจำนวนมาก

ทักษิณเคยซื้อที่ดินเพื่อทำเป็นไร่ในชื่อ “มูฟวี่แลนด์” ที่ตำบลพระฉาย จังหวัดสระบุรี โดยในช่วงเวลาดังกล่าวมี ปัทมา รัตนใส นักแสดงหญิงที่เขาปลุกปั้นขึ้นมาเป็นคู่ชีวิต หลังปี พ.ศ. 2511 เขาได้ห่างหายไปจากวงการบันเทิง และไปพำนักอยู่ในต่างจังหวัด โดยจัดตั้งวงดนตรีของตนเองและออกแสดงตามพื้นที่ต่าง ๆ ในภาคตะวันออกเฉียงเหนือ รวมถึงนครเวียงจันทน์ ประเทศลาว ในช่วงเวลาดังกล่าวได้สนิทสนมกับ พ.ต.อ.เจ้าสีหราชสีสุก รองผู้บัญชาการตำรวจเวียงจันทน์ และนงคราญ ผาสุก น้องสาวของพ.ต.อ.เจ้าสีหราชสีสุก ซึ่งให้ความอนุเคราะห์แก่เขาในหลายด้าน ทักษิณพำนักอยู่ในประเทศลาวเป็นเวลาประมาณ 3 ปี ก่อนที่สถานการณ์ชีวิตจะค่อย ๆ ดีขึ้น

ในปี พ.ศ. 2514 ทักษิณหวนคืนสู่วงการภาพยนตร์ไทย โดยแสดงในภาพยนตร์เรื่อง ทุ่งเศรษฐี และ สองฝั่งโขง ซึ่งในเรื่อง สองฝั่งโขง เขายังทำหน้าที่กำกับการแสดงด้วยตนเอง และได้นำนงคราญ ผาสุกมาร่วมแสดง

ในช่วงยุคที่ภาพยนตร์ไทยอยู่ในความนิยมของนักแสดงคู่ขวัญมิตร–เพชรา ทักษิณยังคงมีผลงานภาพยนตร์อย่างต่อเนื่องหลายเรื่อง อาทิ จำปูน, เจ็ดประจัญบาน, เกียรติศักดิ์ทหารเสือ, เสือเหลือง, กาเหว่า, ชุมทางเขาชุมทอง, สายเปล, ระเริงชล, เล็บครุฑ, ทุ่งเศรษฐี และ ลานสาวกอด

ในวงการภาพยนตร์ไทย ทักษิณได้รับสมญาว่า “คนจองหอง” อันเนื่องมาจากบุคลิกที่ไม่ยอมอ่อนข้อให้ผู้อื่น และเจ้าตัวมีความภาคภูมิใจในสมญาดังกล่าว ทักษิณ แจ่มผล เสียชีวิตจากเหตุถูกลอบยิงที่ไร่ของตนเอง เมื่อวันที่ 22 กันยายน พ.ศ. 2530

 ผลงาน 
 ภาพยนตร์แต่ละเรื่องเรียงตามลำดับวันและเดือนที่เข้าฉาย ยกเว้นเรื่องที่ไม่ระบุวันที่เข้าฉายวันแรก
 ปี  เรื่อง  ค่าย  รับบท  วันที่เข้าฉายวันแรก 2493 ชายใจเพ็ชร์ วิจิตรเกษมภาพยนตร์  19 กันยายน 2494 สุภาพบุรุษจากอเวจี เนรมิตภาพยนตร์ ชิต 27 กรกฎาคม พี่ชาย ลูกไทยภาพยนตร์ ยิ่ง 31 ธันวาคม 2495 สามเกลอถ่ายหนัง พระนครภาพยนตร์ เสือปาน 1 มกราคม เจดีย์หัก ภาพยนตร์พานิช กลอง 5 กรกฎาคม 2496 หนีผัว   6 กุมภาพันธ์ ฟ้ามุ่ย วิจิตรภาพยนตร์  7 พฤศจิกายน จันทโครพ โรงถ่ายภาพยนตร์ ส.อาสนจินดา โจรป่า 21 พฤศจิกายน มงกุฎไพร บริรักษ์ภาพยนตร์  29 ธันวาคม 2497 มาตุภูมิ   21 มกราคม ศรีราชา วชิราภาพยนตร์  29 มกราคม น้ำตาชาย บาร๋โบสภาพยนตร์ พร 31 สิงหาคม กังวานไพร สวัสดิการกรมป่าไม้ ทักษ์ เรืองผล (ตัวร้าย) 28 ตุลาคม 2498 เสือน้อย บาร์โบสภาพยนตร์ เสือน้อย 4 มีนาคม ล้มบาง ทวน 8 เมษายน เมียแก้ว บริการสากลภาพยนตร์ เบ้งเฮก (ตัวร้าย) 26 พฤษภาคม ดงตาล สหมิตรภาพยนตร์ ขวัญ (ตัวร้าย) 14 กรกฎาคม 2499 กัปตันยุทธ กองทัพเรือ เรือเอกยุทธ ยุทธนาวิน 29 มิถุนายน เลือดนาวี พันจ่าเอกประวิทย์ เดชโยธา 27 กรกฎาคม 7 มุมเมือง เพ็ญศิริภาพยนตร์ แพรว 16 พฤศจิกายน สร้อยฟ้าศรีมาลาลุยไฟ ศรีบูรพาภาพยนตร์ พระไวย 1 ธันวาคม 2500 มงกุฎไพร โรงถ่ายภาพยนตร์ ส.อาสนจินดา ฉกรรจ์ บัลลังก์รัตน์ 29 มกราคม สายโลหิต บริการสากลภาพยนตร์ เทพ 2 มีนาคม จอมไพร วิจิตรเกษมภาพยนตร์  31 มีนาคม บุกเดี่ยว   30 สิงหาคม สุภาพบุรุษสะลึมสะลือ บางกอกการภาพยนตร์  12 กันยายน 2501 กตัญญูปกาสิต เนรมิตภาพยนตร์  28 มีนาคม ทรชนทรนง   23 พฤษภาคม นักเลงเดี่ยว บางกอกการภาพยนตร์ พันตรีเดี่ยว จำเปาะ 30 กรกฎาคม เมืองเถื่อน   7 พฤศจิกายน 2502 เจ็ดสิงห์สมุทร   7 กุมภาพันธ์ หนึ่งน้องนางเดียว สนั่นศิลป์ภาพยนตร์ ไอ้ค่อม 27 มีนาคม สิบทหารเสือ เนรมิตภาพยนตร์  30 เมษายน คนองปืน พันธมิตรภาพยนตร์  22 ตุลาคม แผ่นดินของใคร (ชื่อเดิม: แผ่นดินฉกรรจ์) สุวรรณสิงห์ฟิล์ม โปรดักชั่น ขุน สองฟ้า 24 พฤศจิกายน  2503 ยอดเดี่ยว จินดาวรรณภาพยนตร์  18 มีนาคม ตุ๊กตาผี บริการสากลภาพยนตร์  25 มีนาคม ยอดมนุษย์ พันธมิตรภาพยนตร์  4 กันยายน สามพราน กองแพทย์ กรมตำรวจ  12 ตุลาคม 2504 ลั่นทมสะอื้น กุหลาบทิพย์ภาพยนตร์  21 มกราคม กุหลาบดำ เทพนิมิตภาพยนตร์  30 พฤศจิกายน 2505 ดอกแก้ว พิษณุภาพยนตร์ ไม้ 2 มีนาคม ฉุยฉาย บริการสากลภาพยนตร์ เติม 2 สิงหาคม สิงห์เดี่ยว ธาดาภาพยนตร์  8 สิงหาคม โจรแพรแดง พันธมิตรภาพยนตร์  21 กันยายน ดอกหญ้า อุปการภาพยนตร์  9 พฤศจิกายน ม่านน้ำตา อุษาฟิล์ม  13 ธันวาคม นันทาวดี พิษณุภาพยนตร์  ไม่ทราบ ปืนเดี่ยว เนรมิตภาพยนตร์  สิงห์เมืองชล   2506 เจ็ดประจัญบาน วัชรภาพยนตร์  22 มกราคม 7 สมิง อุปการภาพยนตร์  24 มกราคม พะเนียงรัก บริการสากลภาพยนตร์  2 มีนาคม กลางดงเสือ สนั่นศิลป์ภาพยนตร์  29 มีนาคม เพลิงทรนง จิตรวาณีภาพยนตร์ แผลง ผดุงเมือง 27 ตุลาคม ใจเพชร เทพกรภาพยนตร์  30 ตุลาคม

 อ้างอิง 

หมวดหมู่:บุคคลที่เกิดในปี พ.ศ. 2467
หมวดหมู่:บุคคลที่เสียชีวิตในปี พ.ศ. 2530
หมวดหมู่:นักแสดงภาพยนตร์ชายชาวไทย
หมวดหมู่:ผู้กำกับภาพยนตร์ชาวไทย
หมวดหมู่:ผู้อำนวยการสร้างภาพยนตร์ชาวไทย
หมวดหมู่:บุคคลจากโรงเรียนเซนต์คาเบรียล
หมวดหมู่:บุคคลจากโรงเรียนอำนวยศิลป์
หมวดหมู่:นักแสดงละครเวทีชายชาวไทย